# Regulament de organizare şi funcţionare a

# Facultăţii de Științe Economice și Sociale

## Art. 1.

Prezentul Regulament specifică regulile de organizare şi funcţionare a Facultăţii de Științe Economice și Sociale şi este întocmit în conformitate cu reglementările Cartei Universităţii Creștine Partium (UCP) şi cu legislaţia naţională în vigoare.

## Art. 2.

1. Potrivit Cartei UCP, facultatea este unitatea funcțională care elaborează și gestionează programele de studii.
2. Facultatea corespunde unuia sau mai multor domenii ale științelor, artelor sau sportului.
3. Facultatea se individualizează prin:
4. condiţii de admitere și absolvire;
5. programe de studiu (de licenţă, masterat şi doctorat conform reglementărilor legale);
6. domenii de specializare.
7. Facultatea este compusă din departamente, laboratoare şi unităţi de cercetare şi are autonomie ştiinţifică, didactică, administrativă şi financiară în condițiile stabilite de cadrul legal, prezenta Cartă și regulamentele universitare.
8. Facultatea decide în mod autonom în privinţa propriei structuri şi administraţii, în funcţie de prevederile Cartei, de necesităţile didactice şi de bugetul aprobat de Senat.
9. În spiritul Cartei, facultatea îşi organizează administraţia proprie şi elaborează regulamentul de funcţionare propriu cu respectarea cadrului legal și a reglementărilor interne universitare.

## Art. 3.

Facultatea de de Științe Economice și Sociale gestionează programe de licenţă, respectiv de master în domeniile științelor economice, asistență socială, sociologie, teologie, pedagogie. De asemenea, Facultatea de Științe Economice și Sociale poate coordona programe de studii postuniversitare.

## Art. 4.

1. Structura de conducere din cadrul facultăţii este Consiliul facultăţii care reprezintã organismul decizional și deliberativ al facultății.
2. Funcţiile de conducere sunt funcțiile de decan și prodecan.
3. Decanul reprezintă facultatea și răspunde de managementul și conducerea facultății.
4. Prodecanul este locțitorul cu drepturi depline al decanului în lipsa acestuia.
5. În structura Facultății există de asemenea o funcție de secretar științific, cu atribuții în sprijinul activității științifice din cadrul facultății.

## Art. 5.

1. Consiliul facultăţii este organismul decizional şi deliberativ al Facultăţii de de Științe Economice și Sociale
2. Consiliul facultăţii organizează şi conduce activitatea Facultăţii de de Științe Economice și Sociale cu respectarea prevederilor Cartei Universităţii Creștine Partium.

## Art. 6.

1. Consiliul facultăţii de de Științe Economice și Sociale este format din 7 membri, din care: 5 reprezentanţi ai cadrelor didactice şi 2 reprezentanţi ai studenţilor (nivel de licenţă şi master) și este condus de decan.
2. Drepturile şi obligaţiile ce decurg din calitatea de membru al Consiliului facultăţii nu pot fi delegate.
3. Membrii Consiliului Facultății de Științe Economice și Sociale sunt aleși dintre cadrele didactice titulare ale departamentelor, membrii subunităţilor de cercetare şi reprezentanții studenţilor conform Regulamentului de organizare şi desfăşurare a alegerilor şi concursurilor pentru structurile şi funcţiile de conducere din Universitatea Creştină Partium.
4. Reprezentanții cadrelor didactice și de cercetare în Consiliul facultății sunt aleși prin votul universal, direct și secret al tuturor cadrelor didactice și de cercetare titulare din facultate, iar reprezentanții studenților sunt aleși prin vot universal, direct și secret de către studenții facultății.
5. Decanul și directorii de departamente fac parte de drept din Consiliul facultăţii, în cadrul celor 5 locuri care le revin cadrelor didactice şi cercetătorilor.
6. Numărul reprezentanţilor departamentelor în Consiliul facultăţii este proporţional cu numărul cadrelor didactice titulare ale departamentului.
7. Reprezentarea cadrelor didactice în Consiliul facultăţii nu poate depăşi un sfert din totalul cadrelor didactice ale facultăţii.
8. Numărul reprezentanţilor studenţilor este proporţional cu numărul studenților programelor de studii ale facultăţii.

.

## Art. 7.

1. Consiliul facultăţii de de Științe Economice și Sociale se organizează în comisii de specialitate. Comisiile de specialitate sunt constituite pe domenii de activitate.
2. Comisiile de specialitate au următoarele atribuţii generale:
3. iniţiază / avizează propuneri referitoare la domeniile de activitate ale facultăţii;
4. analizează aspecte legate de domeniul propriu de activitate şi propun hotărâri cu privire la acestea;
5. elaborează materiale care sunt supuse aprobării plenului Consiliului facultăţii.
6. Denumirea și atribuțiile specifice ale fiecărei comisii în parte, numărul de membri din fiecare comisie de specialitate și componența nominală a comisiilor de specialitate sunt aprobate de către Consiliul facultății de Științe Economice și Sociale și validate de Senatul UCP.
7. Şedinţele comisiilor de specialitate se convoacă de preşedinţi sau cu semnătura a cel puţin 50% din membrii comisiilor. Comisia este aptă să adopte hotărâri dacă 2/3 din numărul membrilor sunt prezenți. Hotărârile comisiilor se iau cu majoritatea votului membrilor prezenți.

## Art. 8.

Atribuţiile Consiliului facultăţii de Științe Economice și Sociale specificate în Carta UCP (art. 56), sunt următoarele:

1. aprobă, la propunerea decanului, structura, organizarea și funcționarea facultății;
2. aprobă programele de studii gestionate de facultate;
3. controlează activitatea decanului și aprobă rapoartele anuale ale acestuia privind starea generală a facultății;
4. elaborează planul strategic şi operaţional al facultăţii în concordanţă cu interesele generale ale Universităţii;
5. aprobă regulamentul de organizare și funcționare a facultății pe care îl supune spre validare Senatului;
6. aprobă planurile de învăţământ şi statele de funcţii;
7. aprobă, pe baza propunerii departamentelor, cifrele de şcolarizare şi metodologia de admitere;
8. stabileşte modalităţile de examinare şi formele de evaluare;
9. propune scoaterea la concurs a posturilor didactice, propune comisiile de concurs, propune spre validare către Senat rezultatele concursurilor pentru posturile didactice;
10. avizează raportul de evaluare a programelor de învăţământ;
11. evaluează anual, pe baza criteriilor stabilite de Senat, activitatea subunităţilor academice din subordine (departamente, grupuri de cercetare) precum şi activitatea corpului didactic şi ştiinţific;
12. face propuneri pentru înfiinţarea subunităţilor de cercetare şi stabileşte modul lor de funcţionare;
13. aprobă cadrele didactice asociate şi avizează lista cadrelor didactice propuse să fie invitate;
14. propune pentru aprobarea Senatului prelungirea activităţii pentru cadrele didactice trecute de vârsta de pensionare;
15. este autoritatea disciplinară a comunităţii academice din facultate;
16. propune recompensarea persoanelor cu performanţe profesionale deosebite;
17. propune, cu respectarea reglementărilor legale, sancționarea şi, în cazuri justificate, încetarea activităţii personalului didactic din cadrul Universităţii;
18. încheie contracte de colaborare şi pregăteşte strategia de colaborare internă şi internaţională a facultăţii;
19. răspunde pentru relațiile externe, respectiv pentru activitățile de relații publice ale facultății;
20. iniţiază programe şi activităţi care aduc beneficii financiare.

## Art. 9.

1. Consiliul facultății se întruneşte în ședințe ordinare după un program stabilit în prima sa întrunire a anului academic respectiv sub preşedinţia decanului și poate lua decizii cu condiţia ca la şedinţă să participe 2/3 din membrii săi.
2. Consiliul facultății este convocat de către decan. În caz de necesitate, poate fi convocată o întrunire extraordinară și la cererea unei treimi din membrii Consiliului facultății.
3. Convocarea Consiliului facultății se face prin comunicarea prin intermediul datelor de contact ale membrilor. Printre datele de contact ale membrilor Consiliului facultății se numără cel puţin adresa de poştă electronică.
4. Convocarea şedinţelor ordinare ale Consiliului facultății se face cu cel puţin 5 zile lucrătoare înaintea datei ţinerii lor.
5. Convocarea şedinţelor extraordinare ale Consiliului facultății, şi a şedinţelor comisiilor permanente şi a celor *ad-hoc* se face cu cel puţin 2 zile lucrătoare înaintea datei ţinerii lor.
6. Toate convocările se fac prin e-mail. Suplimentar, decanul poate decide convocarea şi prin convocator.
7. Convocările sunt însoţite de ordinea de zi, proiectele de hotărâri şi de eventualele materiale conexe şedinţei. Netransmiterea materialelor o dată cu convocarea dă dreptul membrilor Consiliului facultății să solicite scoaterea de pe ordinea de zi a subiectelor la care ele se referă.
8. Ședințele Consiliului facultății nu sunt publice. Decanul poate invita la şedinţele Consiliului facultăţii persoane din afara acestuia, în funcţie de tematica şedinţei.

## Art. 10.

1. Activitățile de secretariat din cadrul Consiliului facultății sunt îndeplinite de către secretarul șef al facultății, care asigură informaţiile şi documentele necesare actului decizional al Consiliului facultății.
2. Secretarul șef al facultății pregăteşte şi participă la sesiunile Consiliului facultății, redactează procesele verbale ale acestuia şi înştiinţează pe cei interesaţi de hotărârile luate.
3. Procesul verbal al ședinței Consiliului este întocmit de către Secretarul șef al Facultății. Textul procesului verbal al ședinței Consiliului facultății este înregistrat la decanat la cel mult 5 zile de la desfășurarea ședinței.

## Art. 11.

1. Hotărârile Consiliului facultății, precum şi orice altă decizie sau act, se iau cu votul majorităţii membrilor prezenţi.
2. În caz de egalitate de voturi, dacă pentru nici una din propunerile alternative nu se poate obține o majoritate simplă dar se impune adoptarea unei decizii, votul decanului este decisiv.
3. Dreptul la vot se exercită personal şi direct. Dreptul la vot nu poate fi delegat.
4. În probleme ce îl privesc personal, membrul interesat nu poate vota.
5. La votul pentru ocuparea sau eliberarea posturilor didactice participă numai cadrele didactice.
6. Documentele elaborate şi aprobate de Consiliul facultăţii sunt înregistrate şi semnate de decan.

## Art. 12.

1. Conform Cartei Universității (Art. 70), decanul are următoarele atribuții:
2. este preşedintele Consiliului Facultăţii;
3. asigură respectarea legislaţiei, a prevederilor Cartei şi a hotărârilor Senatului şi a Consiliului facultăţii;
4. coordonează şi controlează activitatea subunităţilor academice din subordine;
5. semnează documentele de studii, protocoale şi contracte de colaborare pe linie academică;
6. propune şi avizează angajarea şi demiterea personalului administrativ şi didactic auxiliar din facultate;
7. în caz de nevoie iniţiază şi propune schimbarea unor persoane din funcţiile de conducere;
8. propune acordarea nivelelor de salarizare, a premiilor şi altor recompense directorilor de departament;
9. răspunde la cereri, sugestii şi reclamaţii;
10. îndeplineşte orice alte atribuţii stabilite de Senat, Consiliul de administrație, rector şi Consiliul facultăţii;
11. coordonează activitatea de secretariat şi administraţie al facultăţii
12. răspunde de respectarea legalității concursurilor pentru ocuparea posturilor didactice, de cercetare şi administrative;
13. răspunde de legalitatea susținerii examenelor și a altor forme de evaluare a studenților. Poate anula rezultatul unui examen sau a unei evaluări când se dovedeşte că acesta a fost obţinut în mod fraudulos sau prin încălcarea Codului etic, respectiv a Regulamentului de studii;
14. organizează evaluarea periodică a personalului din facultate, precum și evaluarea cadrelor didactice de către studenți;
15. coordonează evaluarea gradului de mulțumire a studenților cu activitățile din Universitate;
16. pune în aplicare propunerile de sancționare disciplinară a personalului din subordine;
17. propune înmatricularea, respectiv exmatricularea studenţilor;
18. coordonează relaţiile externe – naționale și internaționale – ale facultăţii;
19. coordonează procesul de acreditare şi evaluare periodică a programelor de studii la nivel de facultate;
20. răspunde de managementul asigurării calității la nivelul facultății;
21. verifică și avizează Fișele posturilor personalului didactic.
22. În calitate de preşedinte al Consiliului facultății, decanul are următoarele atribuţii:
23. propune ordinea de zi a şedinţelor Consiliului facultăţii;
24. convoacă şi conduce şedinţele Consiliului facultăţii;
25. formulează concluziile dezbaterilor/deliberărilor Consiliului facultăţii;
26. formulează/specifică propunerile de hotărâri ale Consiliului facultăţii înaintea supunerii la vot;
27. asigură difuzarea hotărârilor Consilului facultății;
28. asigură îndeplinirea hotărârilor Consiliului facultăţii.
29. Decanul îşi poate delega competenţele sale oricărui membru al Consiliului facultății. Decanul îşi poate delega competenţele sale prodecanului facultăţii.
30. Decanul răspunde pentru activitatea sa în faţa Consiliului Facultății, Senatului şi a Rectorului.
31. Decanul prezintă anual un raport Consiliului Facultății privind starea facultății.

## Art. 13

1. În structura Facultății de Științe Economice și Sociale este prevăzută o funcție de prodecan.
2. Autoritatea prodecanului se extinde asupra întregii sfere de autoritate a decanului, cât şi pentru executarea, coordonarea şi controlul activităţilor desemnate special pentru el de către decan, corespunzător prevederilor Cartei.
3. Prodecanul este desemnat de decan și confirmat de Consiliul facultății, cu validarea Senatului, dintre cadrele didactice titulare ale facultăţii.
4. Numirea și revocarea sa din funcție se produce prin decizia rectorului, cu aprobarea Senatului.
5. Mandatul de prodecan este de patru ani.
6. Prodecanul răspunde pentru activitatea sa în faţa decanului şi a Consiliului facultății.
7. Inițiativa revocării prodecanului poate aparține rectorului, decanului sau Consiliului facultății, adoptată cu o majoritate de două treimi a membrilor săi.

## Art. 14.

1. Secretarul științific al facultății îndeplinește pe lângă Consiliul facultății și decan atribuții corespunzătoare funcţiei de director științific al Universităţii raportate la nivelul facultăţii, în cea ce privește:
2. elaborarea strategiei şi planului operaţional al cercetării ştiinţifice a facultății și departamentelor din componența sa;
3. elaborarea și prezentarea în faţa Consilului facultății a unui raport anual privind cercetarea ştiinţifică;
4. coordonarea activității de cercetare științifică din cadrul facultății
5. coordonarea procesului de evaluare a activităţii ştiinţifice în cadrul facultății;
6. monitorizarea colaborării facultății cu editura Universităţii şi comitetul editorial al revistei universităţii;
7. monitorizarea activității institutelor de cercetare ştiinţifică şi a atelierelor ştiinţifice din cadrul facultății;
8. monitorizarea colaborării facultății cu biblioteca universitară;
9. monitorizarea activității de cercetare ştiinţifică a studenţilor Facultății;
10. formularea de propuneri privind îmbunătățirea calității activității de cercetare și publicare din facultate;
11. urmărirea competiţiilor de proiecte de cercetare și informarea comunității din facultate privind oportunitățile de finanțare din domeniul cercetării;
12. sprijinirea organizării de evenimente ştiinţifice din cadrul facultății.
13. Secretarul ştiinţific al facultăţii este propus de către decan cu aprobarea Consiliului facultății, dintre cadrele didactice titulare ale facultății. Funcția de secretar științific al facultății poate fi îndeplinită și de către prodecan, dacă este ales în această funcție de Consiliul facultății.
14. Mandatul secretarului științific al facultății este de patru ani.
15. Secretarul ştiinţific al facultății răspunde în faţa decanului şi a Consiliului facultății de activitatea sa.
16. Inițiativa revocării sale poate aparține rectorului, decanului sau Consiliului facultății.

## Art. 15.

Consilierii au următoarele drepturi:

1. să îşi exprime opiniile cu privire la aspectele dezbătute în plenul şedinţelor şi în comisiile de specialitate;
2. să propună Consiliului facultăţii luarea în discuţie a unor aspecte de interes major pentru facultate;
3. să solicite convocarea Consiliului în şedinţă extraordinară în condiţiile prezentului Regulament.

## Art. 16.

1. Consilierii au obligaţia de a participa la şedinţele Consiliului facultăţii.
2. Consilierii care nu pot lua parte la şedinţe, din motive obiective, vor anunţa în prealabil secretarul şef al facultăţii.
3. Se consideră motivate absenţele anunţate în prealabil, survenite ca urmare a unor delegaţii oficiale, în alte foruri sau localităţi, în caz de boală şi în cazuri de forţă majoră.

## Art. 17.

1. Calitatea de membru al Consiliului facultăţii se pierde prin:
2. demisie;
3. părăsirea Universităţii Creștine Partium prin absolvire (în cazul studenţilor), încetarea calităţii de cadru didactic titular al Facultăţii, transfer la altă insituţie, desfacerea contractului de muncă etc.;
4. absenţe nemotivate de la mai mult de trei şedinţe consecutive ale Consiliului facultăţii;
5. abateri grave de la normele morale şi încălcarea legilor în vigoare.
6. Analiza stării de fapt şi decizia în situaţiile aflate sub incidenţa sunt de competenţa Consiliului facultăţii.

## Art. 18.

a) În cazul vacantării unui loc de consilier, noul membru se alege din departamentul din care a provenit consilierul, în conformitate cu Regulamentului de organizare şi desfăşurare a alegerilor şi concursurilor pentru structurile şi funcţiile de conducere din Universitatea Creştină Partium.

b) Se consideră vacantare a locului de consilier şi situaţia în care consilierul ales prin vot universal, direct şi secret de către cadrele didactice titulare ale Facultăţii este ulterior ales în funcţia de decan al Facultăţii sau de director de departament în cadrul Facultăţii, devenind astfel membru de drept al Consiliului Facultăţii.

Prezentul Regulament intră în vigoare din data de 01.01.2020 ca urmare a aprobării de către Consiliul facultăţii din data de 13.12.2019 și validării în ședința Senatului din data de 20.12.2019.

DECAN